Fendi

Fendi () — moʻyna, tayyor kiyim, charm buyumlar, poyabzal, atirlar, koʻzoynaklar, soatlar va aksessuarlar ishlab chiqaruvchi hashamatli italyan moda uyi.

Fendi modalar uyiga 1925-yilda Rimda asos solingan.Fendi oʻzining moʻyna, moʻyna aksessuarlari va charm buyumlari bilan mashhur. 2001-yildan beri Fendi fransuz LVMH guruhining „Moda va charm buyumlar“ boʻlimining bir qismidir hisoblanadi. Uning shtab-kvartirasi Rimda, Palazzo della Civilta Italiana da joylashgan.

Tarixi

Dastlabki yillar 
Fendi modalar uyi 1925-yilda Adel va Edoardo Fendi (1904-1954) tomonidan Rimning Via del Plebiscito shahrida moʻyna va charm doʻkoni sifatida ochilgan.1932- yilda Adel va Edoardo Fendi Via Piaveda butik ochishdi. Keyinchalik bu doʻkon Rimdagi sayyohlar uchun mashhur joylardan biriga aylandi.

1946-yildan boshlab besh opa-singil Paola, Anna, Franka, Karla va Alda kompaniyaga ikkinchi avlodda oilaviy korxona sifatida qoʻshildi,ularning har biri 20 foizlik aksiyalarga egalik qiladi. Karl Lagerfeld 1965-yilda Fendi kompaniyasiga qoʻshildi.Shundan soʻng u, moʻyna va ayollar tayyor kiyim kolleksiyalarining kreativ direktori boʻldi.

1966-yilda Lagerfeld kompaniya logotipini kvadrat ichidagi qoʻshaloq F shaklida yaratdi, keyinchalik bu turli talqinlarga sabab boʻladi. Shuningdek, 1966-yilda Fendi oʻzining birinchi yuqori moda toʻplamini taqdim etdi va Amerika Qoʻshma Shtatlari va Yaponiyada oʻz ofislarini kengaytirdi. 1969-yilda moʻynaning birinchi tijorat boʻlimi ishga tushirildi. Keyingi yillarda kosmetika va erkaklar aksessuarlari chiqarildi. 1977-yilda Fendi birinchi marta kiyim-kechaklarni, oʻzining tayyor kiyimlar toʻplami sifatida taqdim etdi.

1980-1990-yillar 
1980-yillarda Fendi oʻz assortimentlarini parfyumeriya (1985-yil),koʻzoynak(1987-yil), jinsi shimlar va uy jihozlari bilan kengaytirdi.1989-yilda Fendi Nyu-Yorkdagi 5-avenyuda Amerika Qoʻshma Shtatlaridagi birinchi butikini ochdi.

1994-yilda Paola Fendi kompaniya prezidentligini singlisi Karlaga topshirdi.Silvia Venturini Fendi, modalar uyiga 1994-yilda qoʻshildi va oʻshandan beri Lagerfeld bilan birga aksessuarlar boʻyicha badiiy rahbar va ayollar boʻlimining hammuallifi sifatida faoliyat yuritmoqda.1997-yilda u barcha sotuvlar va mashhurlik rekordlarini ortda qoldiradigan mashhur model boʻlgan Baget sumkasini yaratdi.

Nazorat paketini sotish 
1999-yilgacha, Prada va LVMH dunyodagi eng yirik hashamatli tovarlar guruhi Fendi kompaniyasining 51 foizini 545 million dollarga sotib olguniga qadar Fendi oilasi tomonidan boshqariladigan kompaniya edi. Uning raqobatchisi Gucci tender jarayonida yutqazdi.Shartnomaga koʻra, Prada va LVMH, agar opa-singillar sotishga qaror qilsalar, Fendi kompaniyasining 49 foizidan birini sotib olishlari shart edi.Brend 2001-yilda va 2002-yilda taxminan yana 20 million yevro yo‘qotdi. 2002-yilda Prada oʻzining 25,5 foiz ulushini LVMHga 265 million dollar evaziga sotishga rozi boʻldi. 2002-yilda LVMH kompaniyaning qoʻshimcha 15,9 foizini sotib oldi. Taʼsischilar oilasining aʼzosi boʻlgan Karla Fendi 2008-yilgacha rais va kam ulush egasi sifatida faoliyat yuritishda davom etdi.

2007-yil 19-oktyabrda Fendi oʻzining bahor-yoz kolleksiyasini taqdim etish uchun Buyuk Xitoy devorini tanladi va u yerda 88 ta model bilan birinchi moda namoyishini oʻtkazdi.

2009-yilda Silvia Venturini Fendi Peekaboo sumkasini yaratdi va Baget sumkasi bilan taqqoslanadigan darajada muvaffaqiyatga erishdi.

Fendi Kids brendi 2011-yil bahor/yoz oylarida oʻzining ilk namoyishini amalga oshirdi.Oʻsha yili Fendi yangi parfyumeriyasini — Fan di Fendini chiqardi.

2010-yillar 
2014-yilda Fendi oʻzining podium modasini namoyish qilish uchun dronlardan foydalanishni rejalashtira boshladi. 2013-yildan 2021-yilgacha kompaniya Safilo bilan Fendi quyoshdan saqlaydigan koʻzoynaklar va optik linzalarni loyihalash, ishlab chiqarish va butun dunyo boʻylab tarqatish boʻyicha brendni litsenziyalash shartnomasiga ega boʻldi.

2015-yilda Fendi Karl Lagerfeld bilan ellik yillik biznesini nishonladi va Parijdagi Champs-Elysées teatrida moʻynali kiyimlarga bagʻishlangan birinchi yuqori moda koʻrgazmasini tashkil etdi. Keyinchalik brend oʻzining 90 yilligini Rimdagi Trevi favvorasida moda namoyishi bilan nishonladi va bosh qarorgohini Palazzo della Civiltà Italiana ga koʻchirishni rejalashtirdi.

2017-yilda Fendi Farfetch elektron tijorat platformasi bilan hamkorlikda buyurtma asosida tayyorlangan sumkalar dizayni uchun modalar do‘konini ochdi.

Soʻnggi oʻzgarishlar 
2018-yilga kelib, Fendi yillik sotuvlar hajmini 1 milliard yevroga (1,2 milliard dollar) chiqardi va butun dunyo bo‘ylab 3000 nafar xodimga ega bo‘ldi, jumladan, Italiyadagi 400 ga yaqin charm va mo‘yna ishlab chiqarish uchun ixtisoslashtirilgan atelyelar va 215 do‘kondan iborat tarmoqni qoʻl ostida boshqardi.

2021-yilda Fendi Rimdagi Venera ibodatxonasini restavratsiya qilishni yakunladi, bu qadimgi Rimdagi eng katta bino edi.

Maʼlumotnomalar

Havolalar 

 
 Fendi — brand and company profile at Fashion Model Directory
Moda tarixi
Moda dizayneri
Mashhur brendlar
Dizayn
Yirik kompaniyalar